लापरवाही बरतने वाले कर्मी नहीं बख्शे जाएंगे
कार्यालयों में चौबीस घंटे इंटरनेट सुविधा जरूरी: सभी तहसील कार्यालयों में 24 घंटे इंटरनेट की सुविधा उपलब्ध कराने कलेक्टर ने राजस्व अधिकारियों को निर्देशित किया है। उन्होंने कहा कि तहसील कार्यालयों में उपलब्ध इंटरनेट की सुविधा के साथ ही अन्य गुणवत्तापूर्ण इंटरनेट सेवा का कनेक्शन हफ्ते भर के भीतर लगवाएं, ताकि लोगों को इसका फायदा मिले।
कलेक्टर बोले- सुराज में आए आवेदनों का करें जल्द निराकरण
कलेक्टर ने कहा कि लोक सुराज अभियान के दौरान लोगों द्वारा नामांतरण, बंटवारा एवं सीमांकन, जाति, निवास प्रमाण पत्र से संबंधित आवेदन किए गये हैं। ये आवेदन संबंधित राजस्व अधिकारियों को भेजे जा चुके हैं। उन्होंने इन आवेदनों का जल्द निराकरण करने को कहा है। गौरतलब है कि लोक सुराज के तहत प्राप्त आवेदनों का निर्धारित समय-सीमा में निराकरण जरूरी है।
भास्कर संवाददाता|अंबिकापुर
कलेक्टर भीम सिंह की अध्यक्षता में बुधवार को राजस्व अधिकारियों की समीक्षा बैठक ली गई। बैठक में कलेक्टर ने अधिकारियोंे से कहा कि लोगों को नामांतरण, सीमांकन, बंटवारा, जाति, निवास प्रमाण पत्र सहित राजस्व से संबंधित अन्य काम समय-सीमा में करें। उन्होंने कहा कि काम में लापरवाही बरतने वाले अधिकारियों एवं कर्मचारियों के खिलाफ कार्रवाई की जाएगी।
कलेक्टर द्वारा डायवर्सन एवं नजूल पट्टे से संबंधित काम की समीक्षा करते हुए अधिकारियों को प्रब्याजी एवं भू-भाटक वसूल करने के निर्देश दिए गए। उन्होंने कहा कि हर साल निर्धारित समय पर भू-भाटक की वसूली नहीं करने वाले अधिकारियों के खिलाफ कार्यवाही की जायेगी तथा समय पर पूरी राशि वसूल करने वाले अधिकारियों एवं कर्मचारियों को पुरस्कृत भी किया जायेगा। उन्होंने नजूल पट्टा का नवीनीकरण नहीं कराने वालों को दोबारा नोटिस भेजने तथा समय पर उपस्थित नहीं होने पर नियमानुसार पट्टा निरस्त करने के निर्देश दिए हैं। बैठक में अपर कलेक्टर रानू साहू, एसएन राम, सहायक कलेक्टर नुपूर राशि पन्ना, एसडीएम पुष्पेन्द्र शर्मा, आरएन पाण्डेय उपस्थित थे।
समीक्षा बैठक
hin_Deva hin_Deva hin_Deva hin_Deva bho_Deva hin_Deva hin_Deva npi_Deva